Olga Lyubatovitc

Olga Spiridonovna Lyubatovitc ( rossiavon Ольга Спиридоновна Любатович ) tiyir rossiaf artowasik. Koe Moskva koe Rossia bak 1854 kobliyir. Ba 08/08/1917 koe Tbilisi koe Sakartvela kser.

 Blirizva 
Olga Lyubatovitc tiyir nazbeikya ke gaderopaf gelbesik ke Cernagora. Olga va baroya berikya dikiyir : Vera ( 1855-1908 ) is Tatyana ( 1859-1932 ) is Klavdya ( 1860-1924 ). Va selaropa djuvayayar voxen mana askira gan ayikya tiyir volrotisa koe Rossia. Batdume ko Zürich koe Swiza di vayayar.

Banlize va Vera Figner artowas sayudasik kakeveyer nume ganon gaderopon zo turestayar. Do bewik ke kotrossiaf artowas seltom di sayudayar.

Bak 1875 Olga ko Rossia dimlapir aze va tegisa seltevafa galbedura pakeyer. Koe Tula taneatomon zo sopeyer. Wetce gunik zo restaliyir nume gu lerddafa poana kobara zo lanzayar. Bata gakera gu divblira koe Sibiria zo nuneyer. Stakseyena ko Tobolsk, banlize va akolik selayar ise va sanelia tciceyer.

Bak 1876 Olga Lyubatovitc il Sibiria lajuyateyer aze koe Sankt Peterburg va ins palseyer. Va lizukaf seltom ke Zemlya i Volya lizor gaden gan Sergey Strepnyak-Kravtcinski is Nikolay Morozov kazokeveyer.

Azon ko Genève koe Swiza gelbeyer lize va Vera Zasulitc artowasik di kakeveyer. Bak 1879 bal solpera ke ban lizor, va Sofia Perovskaya is Narodnaya Volya kadimfiyir.

Bak 1880 Olga Lyubatovitc is Nikolay Morozov va nazbeikya ve dikiyid. Kadimion titi 1881 Morozov ko Rossia dimlapiyir voxe fure zo sopeyer. Olga gorayar da di dimlapiyir, latunuyatason va in. Voxe silukon bak 1882 zo sopeyer aze ko Sibira koe gola ke Tobolsk zo rezgaleyer.

Bak Artowara ke 1905, Olga is jontik flintik zo tunuyayad. Bam ko Sankt Peterburg dimlapiyir aze va namio suteyer. Ba 27/07/1917 koe Tbilisi koe Sakartvela kseyer lize do Ivan Djabadari warzafe dositikye grupeyene bal divblirugal koe Sibiria bliyir.

 Dere rupec 

 Vuestexeem 

 (fr) Olga S. Lyubatovitc, Le proche et le lointain, koe Quatre femmes terroristes contre le tsar, Paris, Maspero, 1978
|style="vertical-align: top;"|

|}

Lyubatovitc (Olga)
Lyubatovitc (Olga)
Lyubatovitc (Olga)